ᱯᱷᱚᱨᱤᱫᱟᱵᱟᱫᱽ ᱦᱚᱱᱚᱛ

ᱯᱷᱚᱨᱤᱫᱟᱵᱟᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱷᱚᱨᱤᱫᱟᱵᱟᱫᱽ ᱱᱟᱜᱽᱨᱟᱦᱟ ᱨᱮ ᱢᱮᱱᱟᱜᱼᱟ ᱾ ᱫᱤᱞᱞᱤ-ᱢᱚᱛᱷᱩᱨᱟ-ᱟᱜᱽᱨᱟ ᱫᱚᱥᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱱᱚᱶᱟ ᱦᱚᱱᱚᱛ ᱛᱟᱞᱟ ᱛᱮ ᱯᱟᱨᱚᱢ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱗᱔᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑,᱘᱐᱙,᱗᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱚᱨᱤᱭᱟᱬᱟ ᱥᱚᱨᱠᱟᱨ ᱫᱚ ᱱᱟᱶᱟ ᱯᱷᱚᱨᱤᱫᱟᱵᱟᱫᱽ ᱦᱟᱹᱴᱤᱧ (division) ᱮ ᱵᱮᱟᱣ ᱟᱠᱟᱫᱼᱟ, ᱚᱱᱟ ᱛᱟᱨᱤ ᱨᱮ ᱯᱷᱚᱨᱤᱫᱟᱵᱟᱫᱽ, ᱱᱩᱦ ᱟᱨ ᱯᱟᱞᱣᱟᱞ ᱠᱚ ᱢᱮᱱᱟᱜᱼᱟ ᱾ 

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱜᱩᱨᱩᱜᱨᱟᱢ ᱦᱚᱱᱚᱛ ᱛᱟᱭᱚᱢ ᱨᱮ ᱫᱚᱥᱟᱨ ᱵᱟᱹᱲᱛᱤ ᱦᱚᱲ ᱛᱟᱦᱮᱸᱱ ᱠᱟᱱᱟ ᱦᱚᱱᱚᱛ ᱠᱟᱱᱟ ᱾

ᱪᱷᱟᱹᱴᱭᱟᱹᱨ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱯᱷᱚᱨᱤᱫᱟᱵᱟᱫᱽ ᱱᱟᱜᱽᱨᱟᱦᱟ ᱠᱷᱚᱱ ᱜᱮ ᱠᱚ ᱧᱩᱛᱩᱢ ᱟᱠᱟᱫᱼᱟ, ᱡᱟᱦᱟᱸ ᱫᱚ ᱚᱱᱟ ᱱᱟᱜᱟ ᱨᱤᱱᱤᱡ ᱵᱩᱱᱤᱭᱹᱫᱤᱭᱟᱹ ᱥᱮᱭᱠᱷ ᱯᱷᱚᱤᱫᱽ, ᱡᱟᱟᱦᱟᱸᱭ ᱫᱚ ᱡᱟᱦᱟᱝᱜᱤᱨ ᱭᱤᱡ ᱠᱟᱹᱣᱰᱤ ᱪᱟᱪᱞᱟᱣᱤᱭᱟᱹ (treasurer) ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱢᱟᱨᱮ ᱯᱷᱚᱨᱤᱫᱟᱵᱟᱫᱽ ᱨᱮᱱᱟᱜ ᱜᱚᱯᱤ ᱠᱚᱞᱚᱱᱤ ᱥᱩᱨ ᱛᱟᱞᱟᱵᱽ ᱨᱚᱰ ᱨᱮ ᱟᱡᱟᱜ ᱵᱟᱭ (ᱛᱚᱯᱟ) ᱛᱷᱟᱱ ᱱᱮᱛᱟᱨ ᱦᱚᱸ ᱧᱮᱞᱚᱜ ᱜᱮᱭᱟ ᱾

ᱠᱟᱹᱣᱰᱤᱭᱟᱹᱨᱤ
ᱯᱷᱚᱨᱤᱫᱟᱵᱟᱫᱽ ᱫᱚ ᱞᱟᱦᱟ ᱛᱮ ᱢᱤᱫ ᱟᱹᱭᱩᱨ ᱠᱟᱹᱨᱜᱟᱲ ᱱᱟᱜᱟᱨ  ᱟᱨ ᱠᱟᱹᱨᱜᱟᱲ ᱛᱷᱟᱯᱚᱱ ᱨᱮᱱᱟᱜ ᱠᱩᱥᱤᱭᱟᱜ ᱴᱷᱟᱶ ᱞᱮᱠᱟᱛᱮ ᱠᱚ ᱢᱟᱱᱚᱛᱮᱫᱼᱟ ᱫᱤᱞᱞᱤ-ᱢᱚᱛᱷᱩᱨᱟ ᱰᱟᱦᱟᱨ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱾ ᱮᱱᱛᱮ ᱨᱮᱦᱚᱸ ᱜᱩᱩᱜᱟᱶ ᱫᱚ ᱠᱟᱹᱨᱜᱟᱲ ᱩᱛᱱᱟᱹᱣ ᱨᱮᱱᱟᱜ ᱫᱟᱲᱮᱜᱟᱲ ᱞᱮᱠᱟᱛᱮ ᱢᱮᱱᱟᱜᱼᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱦᱮᱱᱱᱟ (henna) ᱯᱨᱚᱫᱚᱠᱥᱚᱱ ᱞᱟᱹᱜᱤᱫ ᱯᱷᱮᱢᱚᱥ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ  ᱴᱨᱟᱠᱴᱚᱨ (tractors), ᱢᱚᱴᱚᱨ ᱥᱟᱭᱠᱚᱞ (motorcycles), ᱥᱩᱭᱤᱪ ᱜᱮᱭᱟᱨ (switch gears), ᱨᱮᱯᱷᱨᱤᱡᱮᱴᱚᱨ (refrigerators), ᱯᱟᱱᱟᱦᱤ (shoes) ᱟᱨ ᱴᱟᱭᱟᱨ (tyres) ᱮᱢᱟᱱ ᱠᱚ ᱱᱚᱸᱰᱮ ᱵᱮᱱᱟᱣᱜ ᱠᱟᱱᱟ ᱾ 

ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑,᱘᱐᱙,᱗᱓᱓ ᱦᱚᱲ ᱢᱮᱱᱟᱜ ᱠᱚᱣᱟ ᱱᱚᱶᱟ ᱦᱚᱱᱚᱛ ᱨᱮ ᱾ ᱥᱤᱧᱚᱛ ᱮᱱᱟᱜ ᱖᱔᱐ ᱦᱚᱱᱚᱛ ᱠᱷᱚᱱ ᱱᱚᱶᱟ ᱫᱚ ᱒᱖᱖ ᱟᱱᱟᱜ ᱨᱮᱸᱠ (rank) ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱓᱑ᱹ᱗᱕% ᱛᱟᱦᱮᱸ ᱠᱟᱱᱟ  ᱒᱐᱐᱑-᱒᱐᱑᱑ ᱵᱷᱤᱛᱤᱨ ᱨᱮ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱱᱚᱸᱰᱮ ᱘᱗᱓ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱓% ᱾

᱐᱑᱑ ᱥᱤᱧᱚᱛ ᱦᱚᱲ ᱞᱮᱠᱷᱟ (Census) ᱚᱠᱛᱚ ᱮ ᱙᱓ᱹ᱒᱙% ᱦᱚᱲ ᱫ ᱦᱤᱱᱫᱤ ᱯᱟᱹᱨᱥᱤ, ᱓ᱹ᱗᱔% ᱦᱚᱲ ᱫᱚ ᱯᱚᱧᱡᱟᱵᱤ ᱯᱟᱹᱨᱥᱤ, ᱐ᱹ᱘᱙% ᱩᱨᱫᱩ ᱯᱟᱹᱨᱥᱤ, ᱐ᱹ᱖᱐% ᱵᱮᱝᱜᱚᱞᱤ ᱯᱟᱹᱨᱥᱤ ᱮᱢᱟᱱ ᱡᱟᱱᱟᱢ ᱟᱲᱟᱝ ᱞᱮᱠᱟᱛᱮ ᱚ ᱨᱚᱲ ᱠᱟᱱ ᱛᱟᱦᱮᱸᱫ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ
Faridabad district website
Map of Faridabad district

ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ